Diari Oficial de la Generalitat Valenciana


Sumari del DOGV 3269, del 22-06-1998 (1998/4513)

RESOLUCIÓ de 15 d'abril de 1998, del director general d'Interior de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundación para Estudio de la Empresa Fundación EDE.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3269

Data del DOGV
:   22-06-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/4513


Data del document
:   15-04-1998

Organisme emissor
:   Conselleria de Presidència

Tipus de document
:   Anunci

RESOLUCIÓ de 15 d'abril de 1998, del director general d'Interior de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundación para Estudio de la Empresa Fundación EDE. [1998/4513]
  
Vista la sol·licitud del dia 18 de setembre de 1997, que va entrar en el Registre en la mateixa data amb el número 50.167, efectuada per la Sra. María del Consuelo Delgado González, en representació de la Fundación para Estudio de la Empresa "Fundación EDE", en què se sol·licitava la inscripció de dita entitat en el Registre de Fundacions de la Comunitat Valenciana, en base als següents
  
Antecedents de fet
  
Primer
  
Que segons l'escriptura de data 25 de juliol de 1997, i amb número de protocol 3.669, atorgada davant del notari de l'il·lustre Col·legi de València, Sr. Rafael Gómez-Ferrer Sapiña, van comparéixer el Sr. Agustín García-Gasco Vicente, arquebisbe de València, en nom i representació de l'Arquebisbat de València, amb la voluntat de constituir en aqueix acte la Fundació denominada Fundación para Estudio de la Empresa "Fundación EDE".
  
Així mateix, i als efectes de la seua acceptació del càrrec de patrons de la Fundación EDE, van comparéixer a dit acte, el Sr. Federico Michavila Pallarés; el Sr. Joaquín Sáez Merino; el Sr. José-Luis Quesada Ibáñez; el Sr. José-María Jiménez de la Iglesia Santonja, i el Sr. José-Vicente Granell Pascual, tots ells en el seu nom i dret, i a més a més, el Sr. José-Luis Quesada Ibáñez, com a mandatari verbal del Sr. Alfonso Zamorano Aguado, qui mitjançant diligència de ratificació davant del citat notari, de data 31 de juliol de 1997, va acceptar el seu nomenament.
  
Observada pel Protectorat certa insuficiència en la dotació fundacional, en data 30 de març de 1998, i amb el número 1.545 de protocol, va ser autoritzada un acta de complement, en què el citat notari dóna fe de l'existència d'un certificat bancari, que acredita la seua compleció.
  
Segon
  
Segons l'article 4t dels seus Estatuts, la Fundació té com a fins propis els següents: foment i desenrotllament d'activitats docents i culturals dins dels criteris basats en l'humanisme cristià.
  
La fundació podrà projectar la seua actuació a qualsevol dels fins expressats, sense haver d'atendre tots, seleccionant els que interesse i podrà actuar directament o facilitant mitjans econòmics, prestant, subvencionant o aportant capital a entitats i institucions que ho realitzen.
  
De conformitat amb l'article 5é estatutari, la fundació atorgarà discrecionalment els seus beneficis a les persones o entitats que, a juí del patronat, siguen mereixedors d'aquests, ajustant sempre la seua actuació a criteris d'imparcialitat i no discriminació i dirigint-se, preferentment a les persones i a les entitats, públiques o privades, l'activitat de les quals es desenrotlle en l'àmbit de la Comunitat Valenciana.
  
Tercer
  
La dotació de la Fundació, segons consta en l'acta de complement, de data 30 de març de 1998, és de nou milions dues-centes cinquanta mil pessetes (9.250.000 PTA), aportada per l'Arquebisbat de València.
  
La realitat de dita aportació s'acredita mitjançant un certificat de l'entitat de crèdit Caja de Ahorros de Zaragoza, Aragón y Rioja, incorporat a la citada acta de complement.
  
Quart
  
D'acord amb allò que s'ha previst en l'Atorgament Tercer de l'Acta Fundacional i en els articles 6é a 10é, ambdós inclusivament, dels Estatuts, el Patronat és l'òrgan de govern i representació de la fundació. El Patronat estarà compost per set membres, proposats per l'arquebisbe de València, dels quals correspondrà a l'arquebisbe el càrrec de president, que en ser patró nat, ho exercirà per temps indefinit. La resta de patrons, que seran nomenats per l'Arquebisbat de València, tindran dit càrrec per quatre anys. Els patrons nomenaran vicepresident, secretari i tresorer.
  
El Patronat inicial queda compost per les següents persones:
  
President: Sr. Agustín García-Gasco Vicente, arquebisbe de València.
  
Vicepresident: Sr. José-María Jiménez de la Iglesia Santonja.
  
Secretari: Sr. Alfonso Zamorano Aguado.
  
Tresorer: Sr. José Granell Pascual.
  
Vocals: Sr. Federico Michavila Pallarés, Sr. Joaquín Sáez Merino, i el Sr. José-Luis Quesada Ibáñez.
  
La resta de l'articulat estatutari regula totes les qüestions previstes legalment en matèria de fundacions.
  
Fonaments jurídics
  
Primer
  
La Constitució inclou en el títol I, capítol II, secció II, article 34, el dret de fundació per a fins d'interés general.
  
Segon
  
L'article 1 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interés General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de mode durador el seu patrimoni a la realització de fins d'interés general, circumstàncies que concorren en el present cas.
  
Tercer
  
Examinats els fins de la fundació, la dotació així com l'aportació efectivament realitzada, aquells es consideren d'interés general, i aquesta inicialment suficient per a la inscripció, de conformitat amb allò que s'ha establit en l'article 11.b) del Decret 60/95, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General.
  
Quart
  
La carta fundacional i els estatuts, continguts en l'escriptura pública de 25 de juliol de 1997, reuneixen els requisits bàsics dels articles 8 i 9 de la vigent Llei 30/94, de 24 de novembre, per la qual cosa la fundació pot ser reconeguda, tenint en compte el fi que persegueix segons l'article 4t dels seus Estatuts.
  
Cinqué
  
L'expedient ha sigut tramitat per la Direcció General d'Interior de la Conselleria de Presidència, a través del Servei d'Entitats Jurídiques, en virtut de les atribucions que té conferides pels decrets 4/1997, i 30/1997, de 26 de febrer, sobre assignació de competències a la Presidència i a les conselleries, i d'aprovació del Reglament Orgànic i Funcional de la Conselleria de Presidència, respectivament, tot això, en relació amb el Decret 60/95, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana i l'article 10 de l'Ordre de 23 de maig de 1996, en la redacció donada a aquesta per l'Ordre de 25 de novembre de 1996, pel que fa a l'estructura administrativa a nivell de Servei.
  
Vistos la Constitució, la Llei 30/94, de 24 de novembre, el Reial Decret 316/96, de 23 de febrer, pel qual s'aprova el Reglament de Fundacions de Competència Estatal, el Decret 60/95, de 18 d'abril, del Govern Valencià, l'Ordre de 19 de gener de 1996, de la Conselleria d'Administració Pública, per la qual s'estableix la data d'inici d'activitats del Registre i Protectorat Únics de la Comunitat Valenciana, i la resta de normativa de pertinent aplicació, resolc:
  
Primer
  
Inscriure com a fundació la denominada Fundación para Estudio de la Empresa "Fundación EDE", en el Registre de Fundacions de la Comunitat Valenciana amb el número 294(V) i classificar-la de caràcter docent i cultural. El seu domicili radicarà a Paterna (València), edifici rector del Parc Tecnològic.
  
Segon
  
Inscriure en el Registre de Fundacions els Estatuts per què ha de regir-se la fundació, elevats a escriptura pública de data 25 de juliol de 1997, i amb número de protocol 3.669, atorgada davant del notari de l'il·lustre Col·legi de València, Sr. Rafael Gómez-Ferrer Sapiña.
  
Tercer
  
Inscriure en el citat Registre el nomenament del primer Patronat segons figura en l'antecedent de fet quart de la present Resolució.
  
Notifiqueu l'actual Resolució, amb l'advertiment que contra aquesta, que no esgota la via administrativa, es podrà presentar recurs ordinari davant d'aquest mateix òrgan o davant el conseller de Presidència en el termini d'un mes, a comptar des de la data de la seua notificació, de conformitat amb allò que s'ha disposat en el Decret 60/95, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.